R: Pachtvertrag / V: Dokument
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

18530 AD 372 Hermoupolis Magna

ὑπατείας Δομιττίου[^a1] Μοδέστου τοῦ ἐπάρχου τοῦ ἱεροῦ πραιτωρίου καὶ Ἀρινθέου τοῦ λαμπροτάτου κόμιτος καὶ μαγίστρου στρατιωτῶν Θὼθ δ. Αὐρηλίῳ Ἑρμείνῳ Ἑρμείου πολιτευομένῳ Ἑρμοῦ πόλεως τῆς μεγάλης καὶ λαμπροτάτης παρὰ Αὐρηλίου Σιλβανοῦ Ἑρμοδώρου πολιτευομένου τῆς αὐτῆς πόλεως. ὁμολογῶ ἑκουσίως καὶ αὐθαιρέτως μεμισθῶσθαι παρὰ σοῦ πρὸς μόνην τὴν εὐτυχῶς ἐσομένην κατασπορὰν τῆς ἑκκαιδεκάτης ἤτοι πρώτης ἰνδικτίονος, καρπῶν δευτέρας τὸ ὑπάρχον σοι γεώργιον ἀρουρῶν ὅσων ἐστί, ἐν ᾧ λάκκος, καὶ χρηστηρίων πάντων τὸ ἐν πεδίοις κώμης Θραγὴ τοῦ Ἑρμουπολίτου εἰς σπορὰν καὶ κατάθεσιν ὧν ἐὰν αἱρῶμαι, φόρου ἀποτάκτου τοῦ πρὸς ἀλλήλους συμπεφωνημένου ἑκάστης ἀρούρης τῆς ἐκ γεωμετρίας καιρῷ φανησομένης δικαίῳ σχοινίῳ ἐν αὐτῇ τῇ κατασπορᾷ, τῶν μὲν ἐν ἀναπαύμασι κατατιθεμένων ἐν πυρῷ ἀρουρῶν εἴκοσι πυροῦ ἀρταβῶν ἕξ , τὰς δὲ λοιπὰς κατατιθεμένας ἐν ὀσπρίοις κριθῶν ἀρταβῶν τεσσάρων . ὅνπερ φόρον συναγόμενον καὶ φανησόμενον ἀποδώσω σοι καὶ μετρήσω καιρῷ συνκομιδῆς, πυρὸν καὶ κριθὰς νέα καθαρὰ ἄβολα ἄδολα κεκοσκινευμένα τῷ Ἐπεὶφ μηνὶ τῆς αὐτῆς δευτέρας ἰνδικτίονος μέτρῳ Ἀθηναίῳ ἐφʼ ἁλώνων τῆς αὐτῆς κώμης, τῶν δημοσίων παντοίων πρὸς σὲ Ἑρμεῖνον. εἰ δὲ μὴ[^a2] ἐξεῖναί σοι μετὰ ταῦτα ἑτέρῳ ἐκμισθώσασθαι. ἡ μίσθωσις κυρία καὶ ἐπερωτηθεὶς ὡμολόγησα Θὼθ δ. Αὐρήλιος Σιλβανὸς Ἑρμοδώρου μεμίσθωμαι ὡς πρόκειται, παρέξω[^a3] δέ σοι κριθινοῦ ἀχύρου γύργαθα δύο .

[^a1: Δομιττίου | Δομιτίου]

[^a2: εἰ δὲ μὴ | εἰ[...][...]]

[^a3: παρέξω | παραδώσω]